สังคมข่าวหุ้นคาเฟอีน
****นักลงทุนในตลาดหุ้นต่างเฝ้าจับตากับคำพูดของนางเจเน็ต เยลเลน ประธานธนาคารกลางสหรัฐ หรือ เฟดในคืนวันศุกร์นี้ ว่าเธอจะส่งสัญญาณการปรับขึ้นอัตราดอกเบี้ยนโยบายหรือไม่ จากปัจจุบันอยู่ที่ 0.25-0.50% และนั่นทำให้ภาวะตลาดอึมครึมไปทั้งโลก รวมถึงประเทศไทย
26 ส.ค. 2559

****นักลงทุนในตลาดหุ้นต่างเฝ้าจับตากับคำพูดของนางเจเน็ต เยลเลน ประธานธนาคารกลางสหรัฐ หรือ เฟดในคืนวันศุกร์นี้ ว่าเธอจะส่งสัญญาณการปรับขึ้นอัตราดอกเบี้ยนโยบายหรือไม่ จากปัจจุบันอยู่ที่ 0.25-0.50% และนั่นทำให้ภาวะตลาดอึมครึมไปทั้งโลก รวมถึงประเทศไทย
******ช่วงนี้ธนาคารพาณิชย์หลายแห่งประกาศจ่ายเงินปันผลระหว่างกาล ทั้ง SCB KBANK KKP และ BAY ทว่า สำหรับ SCB มีการแก้ไขตัวเลขออกมาใหม่ คือ อัตราการจ่ายปันผลนั้น 1.50 บาทต่อหุ้น ถูกต้องแล้ว แต่ที่เปลี่ยนใหม่คือ รวมเป็นเงินทั้งสิ้น 5,099 ล้านบาท ซึ่งมีกำไรสุทธิจากผลการดำเนินงานงวดครึ่งแรกของปี 2559 ตามงบเฉพาะธนาคาร จำนวนทั้งสิ้น 20,866 ล้านบาท (ของเดิมบอกว่า จ่ายในอัตรา 1.50 บาท รวมเป็นเงิน 20,866 ล้านบาท)
*******นางสาวโศภชา ดำรงปิยวุฒิ์ ประธานกรรมการบริหาร ของ GUNKUL แจ้งว่า ที่ประชุมคณะกรรมการบริษัทมีมติอนุมัติการลงทุนในโครงการโรงไฟฟ้าพลังงานแสงอาทิตย์เคนโตส (Kentos) เมืองอุทสึโนะมิยะ จังหวัดโทชิงิ ญี่ปุ่น ขนาดกำลังการผลิตของโครงการตามสัญญาซื้อขายไฟฟ้า 66.78 เมกะวัตต์ และตามการติดตั้ง 72.80 เมกะวัตต์ มูลค่ารวม 24,017 ล้านเยน หรือคิดเป็นประมาณ 8,391 ล้านบาท ส่วนราคาหุ้นวานนี้ วิ่งนำไปก่อนแล้ว ปิดตลาด บวกขึ้นมา 0.15 บาท มาที่ 5.45 บาท เปลี่ยนแปลง 2.83%
*******เสี่ยป้อง “สาระ ล่ำซำ” ซีอีโอ บมจ.เมืองไทยประกันชีวิต ใจถึงพึ่งได้!! จัดรางวัลสำหรับนักกีฬาโอลิมปิกเกมส์ ที่ได้เหรียญรางวัล รวมถึงมอบเงินสนับสนุนให้กับสมาคมยกน้ำหนักฯ และสมาคมกีฬาเทควันโดฯ รวมเป็นเงินกว่า 3 ล้านบาท เท่านั้นยังไม่พอ ยังมอบรางวัลพิเศษเพิ่มเติม เป็นกรมธรรม์ประกันชีวิตควบคู่การลงทุน “เมืองไทย ยูแอล 1 สินเพิ่มทรัพย์ ในโครงการ Beyond Savings 1” ซึ่งเป็นประกันชีวิตแบบชำระเบี้ยครั้งเดียว ด้วยเบี้ยประกันภัยที่ 500,000 บาท 300,000 บาท และ 200,000 บาท แก่นักกีฬาที่ได้รับเหรียญทอง เหรียญเงิน และเหรียญทองแดงตามลำดับ***มีงานดีก็นำออกมาโชว์ซักหน่อยสำหรับ “ไพบูลย์ อังคณากรกุล” เอ็มดีของ บมจ.อาซีฟา (ASEFA) เพราะตอนนี้มีงานในมือที่รอรับรู้รายได้ (Backlog) กว่า 1,828 ล้านบาท และจะรับรู้ในปีนี้ประมาณ  60-65% ส่วนที่เหลือก็ยกยอดไปปี 2560 และแสดงความมั่นใจว่า ปี 2559 ยังเติบโตต่อเนื่องตามเป้าหมายที่ตั้งไว้เติบโต 15-20%  ฟันธง!!
*****วานนี้ช่วงเปิดตลาดน้ำมัน ราคาน้ำมันดิบปรับลงอีกกว่า 3% ไม่รู้ว่าช่วงปิดตลาดจะฟื้นขึ้นมาได้หรือไม่ ซึ่งหากไม่ได้ แนวโน้มหุ้นพลังงาน โดยเฉพาะน้ำมันในวันนี้ อาจปรับลงกันต่อ ส่วนใครที่ไปคาดหวังว่า การประชุมของโอเปก และประเทศผลิตน้ำมันนอกโอเปก จะสุมหัวพูดคุยเรื่องปรับกำลังการผลิตกันได้นั้น อาจได้แค่ฝัน เพราะที่ผ่านมานั้น ล้มเหลวตลอด
*******หุ้นร้อนประจำวันที่ 25 ส.ค.2559 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่  26 ส.ค.-15 ก.ย. 2559
*******KBANK ประกาศจ่ายเงินปันผลระหว่างกาล 0.50 บาทต่อหุ้น กำหนดขึ้น XD วันที่ 6 ก.ย.นี้ และจ่ายเงินปันผลวันที่ 23 ก.ย.59 ส่วนหุ้นแบงก์อีกตัวคือ KKP ก็จ่ายปันผลระหว่างกาลเช่นกัน 2.00 บาท ต่อหุ้น ขึ้น XD วันที่ 6 ก.ย. และกำหนดจ่ายเงินปันผลวันที่  23 ก.ย. สำหรับ KKP ปันผลครั้งนี้ หากเทียบกับราคาหุ้นปิดวานนี้ 5.75 บาท จะคิดเป็นอัตราผลตอบแทนเงินปันผล 3.94% ถือว่าเยอะเลยนะ